
Kirish
      	Kurs ishining dolzarbligi: O’zbekiston Respublikasi mustaqillikka erishishi bilanoq, bugungi kunda olib borilayotgan chuqur islohatlar yosh avlodni har tomonlama aqliy, axloqiy va jismoniy jihatdan rivojlanishida jismoniy tarbiya va sport asosiy o’rinni egallaydi.    Mamlakatimizda yosh avlodni sog’lom ruhda tarbiyalash borasida bir qancha ishlar amalga oshirilmoqda. Respublikamizning birinchi prezidenti I.A.Karimov takidlaganidek “Kelajak avlod haqida qayg’urish sog’lom, barkamol naslni tarbiyalab etishtirishga intilish bizning milliy xususiyatimizdir”. 
     	Xukumatimiz tomonidan qabul qilingan «Jismoniy tarbiya va sportni rivojlantirish to’g’risida»gi Qarori «Sog’lom avlod uchun» davlat dasturi, «O’zbekistonda Kichik va o’smir yoshdagi bolalar sportini ni rivojlantirish jamg’armasini tuzish to’g’risida»gi Farmoni va boshqa bir qator qarorlari sport harakatini rivojlantirishga keng yo’l ochmoqda.
2017 yil 3 iyundagi PQ 3031-sonli “Jismoniy tarbiya va ommaviy sportni yanada rivojlantirish chora-tadbirlari to’g’risida”gi qarori asosida 2017-2021 yillarda      O’zbekiston Respublikasida jismoniy tarbiya va ommaviy sportni yanada rivojlantirish dasturida berilgan topshiriqlardan kelib chiqgan holda respublikamizda Kichik va o’smir yoshdagi bolalar sportini ni dolzarb masalalarini hal qilish uchun aniq vazifalar belgilab berilgan. Darxaqiqat, Respublikamiz miqiyosida sportni rivojlantirish dasturi asosida uch bosqichli: oliy o’quv yurtlari talabalari o’rtasida “Universiada”, kasb-hunar kollejlari talabalari o’rtasida “Barkamol avlod” va maktab o’quvchilari o’rtasida “Umid nihollari” sport musobaqalari o’tkazib kelinmoqda. 
      	Yurtimizda sog’lom va barkamol avlodni voyaga etkazish, davlat siyosatining ustivor yo’nalishlaridan biri bo’lib, millat genafondini asrash, oilada, jamiyatda sog’lom turmush tarzini shakllantirish muhim ahamiyat kasb etadi. Ta’lim muassasalarida jismoniy tarbiya va madaniyat darslarining sifatini yaxshilash, maktabdan tashqari ishlarni tashkil qilish va ularni samaradorligini oshirish, sport turlarini rivojlantirish va ommaviyligini oshirish, iqtidorli sportchilarni tanlash hamda yuqori malakali murabbiylarni tayyorlash dolzarb masalalardan biridir. 
       Umuminsoniy madaniyatning tarkibiy qismi xisoblangan milliy madaniyatimizni, yoshlarning axloqiy tarbiyasini ongli ravishda yondashishsiz tasavvur etish qiyindir. Inson ijtimoiy xayotda ongli ravishda o’z o’rnini egallashi uning voyaga etishi, farzandlik burchini, ota-onalik burchini ato etishi, o’zidan keyin ma’lum bir iz qoldirishi jamiyat taraqqiyotini belgilaydi. Shundan kelib chiqib yosh sportchi bolalar va o’smirlar sport turlaridagi sport turlariga o’rgatish jarayonida umumiy va maxsus jismoniy tarbiyalash muammosiga yanada chuqurroq kirib borishga va bu muammoga ilmiy-amaliy jihatdan oydinlik kiritishga asos bo’la oladi.
Kurs ishining maqsadi: Bolalar va o’smirlar uchun jismoniy tarbiya va sportning tarbiyaviy ahamiyati to’g’risida ulug’ allomalarimizning qoldirgan noyob asarlari va ularning o’gitlariga bog’liq bo’lib, ularning jismoniy tarbiya va sportga qo’shgan ulkan xizmatlarini o’rganish va uni amalga tadbiq etish bugungi kunning, ayniqsa jismoniy tarbiya fanining dolzarb vazifasi hisoblanadi.
   	 Kurs ishining vazifasi: Ommaviy sport harakatini rivojlantirish bilan bir qatorda, hozirgi kunda respublikada faoliyat ko’rsatuvchi sport turlari bo’yicha yetishib chiqayotgan va mamlakat bolalar va o’smirlar jamoalarida faoliyat ko’rsatayotgan iqtidorli yosh sportchilardan Olimpiya va Osiyo o’yinlari hamda jahon chempionati birinchilik musobaqalarida yuqori natijalarni ko’rsata oladigan mahoratli bolalar va o’smirlarning sport bilan shug’ullanishlari uchun shart-sharoitlarni yaratish, ularning sport mahorati ko’rsatkichlarini jahon talablari darajasiga ko’tarish borasida tayyorlashga uzviy bog’liq bo’lgan yuqori malakali sport mutaxassislari bilan ta’minlashga alohida ahamiyat berilmoqda.



I Bob Kichik va o’smir yoshdagi bolalar sporti  nazaryasini tashkil qilishda jismoniy qobilyatlarni o’rni
1.1  Bolalar sportini rivojlantirishda jismoniy qobilyatlarini tarbiyalash asoslari
      	 Kichik va o’smir yoshdagi bolalar sporti  nazariyasi va uslubiyatida qo`llaniladigan yetakchi tushunchalarga quyidagilar kiradi: jismoniy rivojlanish, jismoniy tayyorgarlik, jismoniy tarbiya, jismoniy madaniyat, sport, jismoniy kamolot, jismoniy madaniyat xarakati. Nima uchun yuqorida sanab o`tilgan tushunchalar asosiy tushunchalar deyiladiyu, boshqalari, masalan, jismoniy mashq, jismoniy sifatlar, jismoniy bilimlar tushunchalari asosiy tushuncha deb hisoblanmaydi? Tegishli faoliyatni to`g’ri aks ettiradigan barcha tushunchalar o`z ahamiyati jihatidan birdek muhimdir, bular to`g’risida darslikning tegishli boblarida to`xtalamiz. Biz esa inson jismi tarbiyasining asosiy, eng muhim sifatlari umumlashtirilib ko`rsatilgan tushunchalariga to`xtaldik xolos.[footnoteRef:1] [1:  M.X.Tadjiyeva, S.I.Xusanxodjayeva., Maktabgacha yoshdagi bolalar jismoniy tarbiya nazariyasi va metodikasi. O’quv qo’llanma. T. 2017 yil. ] 

 	  Jismoniy rivojlanish - inson organizmining asta-sekinlik bilan tabiiy sharoitda shakllanishi – tashqi ko`rinishini va xarakat faoliyatining  o`zgarishi  jarayonidir.
 	  Rivojlanish davri uch fazaga ajratiladi: uning yuqori darajasi, nisbatan stabillashgan (barqarorlik) va inson jismi imkoniyatlarining asta-sekinlik bilan pasayishi. U tabiatning oboektiv qonunlariga – organizm, uning yashash sharoitlari birligi qonuniga, xizmati, tuzilishining o`zgarishlarni bir-birini taqozo etish qonuniga, organizmda asta-sekinlik bilan miqdor va sifat o`zgarishlari qonuniga va boshqa qonunlarga bo`ysunadi. Boshqacha aytganda jismoniy rivojlanish oboektiv va biologik qonuniyatlar majmuasidan iborat. Bulardan eng muhimi, muhit va organizm rivojlanishining bir butunligi qonunidir.
  	Yuqoridagilarni o`quvchilarga qo`llaganimizda, o`qish sharoiti, mehnat va mustaqil ishlash, dam olishnihisobga olishga to`g’ri keladi. Bularning barchasi bolalarning jismoniy rivojlanishiga ta’sir ko`rsatadi.
Nasldan-naslga o`tadigan tabiiy hayotiy kuchlar, inson jismining qobiliyatilari ham jismoniy rivojlanishning muhim zamini ekanligi, shuningdek yuqori natijalarga erishish har qaysi shug’ullanuvchi (individ) uchun nasib bo`lavermasligini, ammo har qanday shaxs o`z organizmining jismonan rivojlanishiga sidqidildan tizimli maqsadga muvofiq ravishda muntazam jismoniy mashqlar bilan shug’ullanish orqali ijobiy ta’sir eta olishligini eotirof etish lozim.
Jismoniy rivojlanishning shiddatli (keskin) davri, maktabgacha yoshdagi va kichik maktab yoshidagi davrga to`g’ri keladi va butun maktab yoshi davri davomida davom etadi.Amaliyotda jismoniy rivojlanganlik ko`rsatkichlari degan iboraga duch kelamiz. Bu inson badanining a’zolarini bichimini o`lchami bo`lib, shug’ullanuvchilarni yoki individning jismoniy rivojlanishi haqidagi antropometrik ma’lumotlar tarzida ro`yxatga olinadi.
Jismoniy rivojlanishning yo`nalishi, xarakteri, darajasi, shuningdek, inson o`zida kamol toptiradigan fazilatlari va qobiliyatlari turmush sharoiti va tarbiyaga ko`p jihatdan bog’liqdir. Jismoniy rivojlanish qonunlarini egallash, ulardan o`z jismi tarbiyasi maqsadlarida foydalanish – jismoniy tarbiya nazariyasi va amaliyotining muhim vazifasidir. Jamiyatdagi ijtimoiy sharoit jismoniy rivojlanishini hal qiluvchi omilidir. Omillar orasida mehnat bilan tarbiya jarayonining roli, ayniqsa jismoniy tarbiyaning roli muhimdir. Jismoniy rivojlanishga erishish uchun «jismoniy tarbiya» deb atalmish maxsus yo`naltirilgan va tashkil qilingan faoliyatdan foydalana boshlandi.  Jismoniy tarbiya – pedagogik jarayon bo`lib, inson organizmini morfologik va funktsional jihatdan takomillashtirishga, uning hayoti uchun muhim bo`lgan asosiy harakat malakasini, mahoratini, ular bilan bog’liq bo`lgan bilimlarni shakllantirish va yaxshilashga qaratilgan. Mana shu ta’rifda jismoniy tarbiyaning insonni tarbiyalashning mustaqil turi sifatidagi o`ziga xosligi ta’kidlab o`tilgan.
Jismoniy tarbiyaga oid bo`lgan o`ziga xoslikning tarkibida ikkita alohida maonoga ega bo`lgan «jismoniy bilim (o`rgatish, tushuntirish, ko`rsatish, takrorlash, mustaxkamlash) va «jismoniy sifatlarni rivojlantirish (kuch, tezkorlik, chidamlilik, egiluvchanlik, chaqqonlik)» deb atalgan tushuncha yotadi.    «Jismoniy bilim» termini yangi davrdagi jismoniy tarbiyaning eng avvalgi tizimlarida uchraydi. Masalan, Fit «o`z vujudini tarbiya» qilish maqsadida jismoniy mashqlar zarurligi haqida gapirgan edi.
Jismoniy bilim jismoniy mashqlarni bajarishga oid maxsus nazariy tushunchalar va ularni lozim bo`lganda turmushda qo`llash mahorati va ko`nikmalarini o`z ichiga oladi. Pestalotsii bolalarning «vujudini tarbiyalash»ni astoydil yoqlab chiqqan P.F. Lesgaft jismoniy bilim berishni, jismoniy tarbiyaning kengaytirilgan maonosi deb tushuntirgan. Lekin Lesgaftning jismoniy tarbiya haqidagi taolimotning asosiy g’oyasi tom maonodagi jismoniy ta’lim g’oyasi edi. P.F. Lesgaft jismoniy tarbiya jarayonida bolalar «ayrim harakatlarni ajratib olishlari va ularni o`zaro taqqoslashni, ularni ongli ravishda boshqarishni, to`siqlarga moslashtirishni, bu to`siqlarni iloji boricha chaqqonlik va qat’iyat bilan o`tishni (engishni), boshqacha qilib aytganda, iloji boricha kamroq vaqt mobaynida oz mehnat sarflangan holda, ongli ravishda eng ko`p jismoniy ish qilishni, yohud ko`rkam va g’ayrat bilan harakat qilishni o`rganishlari kerak, deb hisoblardi. Bu erda gap, bir tomondan, to`g’ri harakat ko`nikmalarini hosil qilish haqida, ikkinchi tomondan, harakatlarni bajarishga ongli munosabatda, ko`nikmalardan hayotiy vaziyatning tasavvur hamda mahoratni qaror toptirish haqida bormoqda. 







2.2  Kichik va o'smir yoshdagi sportchilarga jismoniy sifatlarni tarbiyalash
Jismoniy sifatlarni tarbiyalash jismoniy tarbiya jarayonida  amalga oshiriladi. Bu tushuncha kuch, tezkorlik chidamlilik, egiluvchanlik va chaqqonlik sifatlarini rivojlantirishni o`z ichiga oladi. Bir butun jarayonning shu tomonlari bir-biri bilan mustahkam bog’langan. Masalan, agarda o`quvchilar yugurish mashqlarini ko`p marotaba bajarib uning bajarilish texnikasini o`zlashtirish maqsadida takrorlayversalar, shu vaqtning o`zida ham kuch, ham chidamlilik va ayrim hollarda tezkorlik ham tarbiyalanadi. Boshqa tomondan, o`sha yugurish mashqlarini katta tezlik bilan takrorlansa (tezkorlikni tarbiyalash uchun), u holda mashq texnikasi mustahkamlanadi va takomillashadi, shu vaqtning o`zida esa ta’lim, bilim berish vazifalari ham hal qilinadi.
 Jismoniy mashqlarni bajarish jarayonida, hattoki shug’ullanuvchilarning ruhiy holatiga, ularning emotsiyasiga (his tuyg’usiga), irodasiga, axloqining namoyon bo`lishiga ham ta’sir ko`rsatadi. Ana shular hisobiga tarbiyaviy vazifalarning hal qilinishi uchun kerak bo`lgan sharoit yuzaga keldi.Jismoniy tarbiya jarayonida tarbiyaviy, ta’limiy vazifalarning mavjudligi uni bir butun pedagogik jarayon deb qarashga olib keladi. Qo`yilgan vazifaga qarab, har biri alohida ko`rinishda namoyon bo`ladi.[footnoteRef:2] [2:  F.Axmedov. K.Norboyev. Bolalar sport mashg’ulotlari nazariyasi. Samarqand-2022 yil. ] 

Jismoniy tarbiyada jismoniy rivojlanish qonunlari, jismoniy tarbiyaning ijtimoiy qonunlari ham aks etadi. Jismoniy tarbiyaning ijtimoiy qonunlaridan foydalanishi, xarakteri va usuli aslida jamiyatning iqtisodiy va siyosiy tuzumidan kelib chiqadi.
Jismoniy tarbiyaning ijtimoiy hodisa sifatida o`ziga xos xususiyati shundan iboratki, bu asosan jamiyatda inson jismoniy qobiliyatlarini rivojlantiruvchi vosita sifatida xizmat qila olishligi va ayni paytda uning ma’naviy kamolotiga ham kuchli ta’sir ko`rsata olishligidadir.
 Sport – qisqa ma’noda shaxsiy musobaqa faoliyati deyilsa, keng ma’noda shaxsiy musobaqa faoliyati shu faoliyat asosidan kelib chiqadigan maxsus tayyorgarlik hamda uning norma va yutuqlari tushuniladi.
 	Sportchini tayyorlash – kengroq tushuncha bo’lib, u sportda yuksak ko’rsatkichlarga erishishga tayyor bo’lishi va uni amalga oshira borishni ta’minlovchi barcha vositalardan foydalanishni o’z ishiga oladi. Sport musobaqalari – ko’rsatish uslubi, sport yutuqlarini baxolash va taqqoslash, sport soxasidagi raqobatlarni o’ziga nisbatan boshqarishdir. Sport maktabi – sportchilarni tayyorlashni yagona tizimi bo’lib, bir guruh mutaxassislarni ijobiy izlanishi orqali asoslanadi. 
          Jismoniy tayyorgarlik – erishilgan va birlashgan ishchanlikni, amaliy harakatdagi ko`nikma va malakalarni maqsadli faoliyatning samaradorligiga ta’sir ko`rsatish bo`yicha tashkil topgan jismoniy tayyorgarlik natijasidir.
Jismoniy tarbiyada uchta asosiy yo`nalish mavjud bo`lib, inson jismoniy tarbiyasi ana shu yo`nalish asosida amalga oshiriladi. Ular umumiy jismoniy tayyorgarlik, kasb-hunar jismoniy tayyorgarligi, sport tayyor-garligidir. Umumiy jismoniy tayyorgarlik sog’liqni mustahkamlashga, keng doirada harakat malakalari va ko`nikmalariga ega bo`lishiga, o`zidan keyingi maxsus tayyorgarlikka zamin bo`lishi uchun xizmat qiladigan asosiyharakat sifatlarini rivojlantirishga yo`naltirilgan.  Umumiy jismoniy tayyorgarlik maqsadida jismoniy tarbiyaning barcha turdagi vositalaridan, xilma-xil jismoniy mashqlardan, tabiatning sog’lomlashtiruvchi kuchlari va gigienik omillardan foydalaniladi. Umumiy jismoniy tayyorgarlik jismoniy tarbiyaning barcha bosqichlarida ko`proq maktab jismoniy tarbiya tizimida, ommaviy sog’lomlashtirish ishlarida va jismoniy mashqlar bilan individual shug’ullanish shakllari orqali amalga oshiriladi.
Sport tayyorgarligi jismoniy tarbiyada maxsus yo`nalishni ifoda etadi. Buning vazifasi insonni tanlab olingan biror sport turida yuqori natijalarga erishishni ta’minlashdir.
        Jismoniy tarbiyada sport tayyorgarligi, organizmning funktsional imkoniyatlarini takomillashtirish bilan bog’liq bo`lgan, yuqori sport natijasi kishilarning jismoniy tayyorgarligini baholash kriteriyasiga aylanadi. Jismoniy tarbiyaga mo`ljal sifatida juda keng qo`lamda qo`llaniladi.
        Jismoniy madaniyat – jamiyat a’zolari jismoniy kamolotga erishishini maqsadga muvofiq ravishda amalga oshirish uchun maxsus vositalar, uslublar va sharoitlarni yaratish hamda ulardan ratsional foydalanish bo`yicha erishilgan yutuqlarning majmuasidir.
Jismoniy madaniyat umumiy madaniyatning bir qismi bo`lib, muayyan tarixiy sharoitlar mahsulidir.
        Jismoniy tarbiya nazariyasining asosiy tushunchalari ichida jismoniy madaniyat keng, jamlovchi tushuncha bo`lib, jismoniy tarbiya tushunchasining tarkibiy qismi sifatida uch xil yo`nalishga ega bo`lgan jarayonni o`z ichiga oladi (B.A. Ashmarin 1979):
· Maktab fizkulturasi;
· Moddiy boyliklar;
· Ma’naviy boyliklar.
       Jismoniy kamolot – bu har tomonlama jismoniy tayyorgarlik va garmonik jismoniy rivojlangan, mehnat va boshqa sohalardagi talablarga javob bera oladgan individual talantining yuqori darajada rivojlanganligini ko`rsatadi, shaxsni har tomonlama rivojlanish va uzoq yillar sog’ligini mustahkamlash qonuni bilan murosada bo`ladi.
         Maktab yoshidagi bolalar bilan sport mashg’ulotlari jarayonida quyidagi vazifalar muvaffaqiyatli hal etiladi: sog’liqni mustahkamlash, maktab o`quvchilarining hamma tomonlama va barqaror barkamol rivojlanishi, ularning jismoniy mukamallikka erishishi, uyda mehnat faoliyatida va kundalik hayotida zaruriy bo`lgan jismoniy sifat va hislatlarni tarbiyalash, harakat ko`nikma va malakalarini shakllantirish; g’oyaviy mustahkamlikni shakllantirish vatanparvarlik va milliylik ruhida tarbiyalash jamoa bilan birgalikda hamnafas bo`lishni tarbiyalash mamlakat terma jamoalarining sport zaxiralarini tayyorlash. Umumta’lim maktab va turli maktabdan tashqari sport to`garaklarining faoliyati mazkur vazifalarni muvaffaqiyatli echilishiga qaratilgan. 
       Mustaqilligimizning dastlabki yillaridan boshlab, birinchilardan bo`lib O`zbekiston mustaqillikka erishgan yillaridanoq yosh avlodni jismoniy taraflama tarbiyalashda juda katta muvaffaqiyatlarga erishildi. O`zbekiston Respublikasining birinchi prezidenti I.A. Karimovning jismoniy tarbiya va sport rivojlantirishga uchun qabul qilingan farmon va qarorlari, buning yaqqol isbotidir. Bularning barchasi xalqimizning moddiy va ma’naviy darajasini yanada oshirishga qaratilgan.
         Tizimli ravishda 2 mln ziyoddan shug’ullanayotganlarni qamrab olgan sport maktablarining xilma-xil turlari tarmog’i kengaymoqda. Xususan respublikamizning birinchi prizidenti I.A. Karimovni tashabbuslari bilan tashkil etilgan uch bosqichli tizim ya’ni “Umid nihollari”, “Barkamol avlod” va “Universiada” kabi sport musobaqalarini o`tkazib kelinmoqda. Oxirgi yillarda bolalar va o`smirlar sportini rivojlantirishda maktab hamda o`quvchilarining “Umid niholllari” “Barkamol avlod” kabi musobaqalariing roli ayniqsa oshdi. Xilma-xil turdagi sport maktablar mamlakatimiz terma guruhlari zaxiralarini tayyorlashga o`z ahamiyatli ulushlarini qo`shdilar. Bolalar va o`smirlar sport tayyorgarligi tizimini takomillashtirishda ilmiy tadqiqotlar katta ro’lni o’ynaydi.              Jismoniy tarbiya yo’nalishidagi ilmiy tadqiqot va o’quv institutlari, Pedagogika institut va universitetlarida, mamlakatimiz Jismoniy tarbiya va sport kafedralarida ko’plab tadqiqiy ishlar amalga oshirilgan. Bularning barchasi bolalar va o’smirlar sporti nazariyasi amaliyoti juda ham ahamiyatlidir.
       Ko’p sonli tadqiqotlar materiallari asosida yangi ilmiy va o’quv fani vujudga keldi, bu intizom jismoniy tarbiya nazariya va uslubiyatining bo’limi bo’lgan bolalar va o’smirlar sporti nazariyasidir. Bu fanda bolalar va o’smirlar, bolalarni sport tayyorgarligini tuzish va shartlari va mazmuni haqidagi bilimlar majmuasidir. Bu yerda mazkur pedagogik jarayonlarning eng ahamiyatli qonunlari haqida fikr yuritiladi. Bu qonunlar sportning xilma-xil turlariga umumiydir. 
       Bolalar va o’smirlar sporti sohasida ishlayotgan mutaxassislar uchun katta voqea bu birinchilardan bo`lib, 1992 yil 14-yanvarda “Jimoniy tarbiya va sport to`g’risi”dagi qonunning qabul qilinganligidir. Bolalar va o’smirlar sporti muammolari bo’yicha Respublikamizning etakchi jismoniy tarbiya va sport sohasidagi etuk olimlarining ilmiy-nazariy va ilmiy ishlarida mazkur masala pedagogik va tibbiy-biologik tadqiqotlar borasida yosh sportilarni mashg’ulot qilishning turli jabhalari o`rganib chiqilgan, maktab yoshidagi bolalarni jismoniy va sport tayyorgarligi tizimini yanada takomillashtirishning yo`llari belgilangan.
Bolalar va o’smirlar sport muammolari bo’yicha tadqiqotlarni yanada kengaytirish uchun O`zbekiston Respublikasi Jismoniy tarbiya va sport davlat qo’mitasi hamda vazirlar mahkamasining “Jismoniy tarbiya va sportni yanada rivojlantirish chora-tadbirlari tadbirlari” to`g’risidagi qarori muhim ahamiyat kasb etadi. Bu qarorda bolalar va o’smirlar jismoniy tarbiya va sport sohasida ishlarni yaxshilashning muhim masalalari bo’yicha muayyan ko’rsatmalar berib o’tilgan. 
[bookmark: _Hlk526256766]        Bolalar va o’smirlar sporti sohasida ishlayotgan mutaxassislar uchun katta voqea bu 1962 yilda o’tkazilgan Bolalar va o’smirlar sporti muammolari bo’yicha I Butun jahon ilmiy-amaliy anjumani bo’lib o’tdi. Unda yetakchi dunyoning yetuk olimlarining ma’ruzalarida mazkur pedagogik va tibbiy-biologik tadqiqotlar borasida yosh sportchilarni mashg’lot qilishning turli jabhalari o’rganib chiqilgan, maktab yoshidagi bolalarni sport tayyorgarligi tizimini yanada takomillashtirishning yo’llari belgilangan.
Bolalar va o’smirlar sportining muammolari bo’yicha II Butun jahon ilmiy-amaliy anjumani 1968 yilda bo’lib o’tgan. Bu anjumanda yosh sportchilarni tayyorlash tizimining muhim masalalari o’rganib chiqildi, ya’ni sportchilarning ko’p yillik mashg’ulotining ratsional tuzilishi, jismoniy sifatlarni rivojlantirish dinamikasi va sport-texnik mahoratini shakllantirish, tanlash va sport turiga qarab yo’naltirish, yosh sportchilar bilan tarbiyaviy metodikasi. 1973 yilda esa yoshlar sportining muammolari bo’yicha III Butun jahon ilmiy-amaliy anjumani bo’lib o’tdi. Olimlar sportchilarni ko’p yillik tayyorgarligi jarayonida sport mashg’ulotining vosita, uslub va shakllarini asoslab berishga qaratilgan tadqiqot natijalarini taqdim etdilar. Bu yerda mashg’ulot va musobaqa yuklamalarining taqsimlash tamoyillari shakllandi, bolalar va o’smirlar sport maktabiga saralash mezonlari belgilandi va asoslandi. 
Bolalar va o’smirlar sportini ilmiy asoslarini keyingi takomillashtirish uchun 1974 yilda Moskvada bo’lib o’tgan “Zamonaviy jamiyatda sport” nomli Butun jahon ilmiy-amaliy anjumani muhim ahamiyatga ega bo’ldi. “Kichik va o’smir yoshdagi bolalar sportini ” to’garaklarining ishida Rossiya, Germaniya, Belgiya, Buyuk Britaniya, Yaponiya, Kanada va boshqa mamlakatlardan kelgan mutaxassislarning 30dan ortiq ma’ruzalari taqdim etilgan.
       Anjuman ishtirokchilari shaxsni shakllantirishning muhim ijtimoiy omili sifatida yoshlar sportini tobora rivojlantirish milliy terma jamoalarning sport zaxiralarini tayyorlash va sportmashg’ulotni tashkil qilish asoslari haqida fikr almashdilar. 1977 yilda bo’lib o’tgan yoshlar sportining dolzarb muammolari bo’yicha IV Butun jahon ittifoq ilmiy anjumanida yosh sportchilar mashg’ulotining boshqaruv tizimini optimallashtirish sport bilan shug’ullanayotganlarni tayyorgarlik darajasi ustidan kompleks nazorat, tanlash va sport turlariga yo’naltirish, yosh sportchilar bilan tarbiyaviy ish uslubiyati borasidagi tadqiqotlar natijasi muhokama qilindi.
Bolalar va o’smirlar sportining nazariy asoslarining muhim masalalarini ishlab chiqish, ijodiy anglash va ilmiy asoslab berish imkoniyatini belgilab berdi. 
 





II Bob  Kichik va o’smir yoshdagi bolalar sportinini tashkil qilish
2.1 Yosh sportchilar bilan olib boriladigan mashg’ulotlar
       	Bizning mamlakatimizda ommaviy miqiyosida xilma-xil turdagi muassasalarda sport ommaviy tadbirlari olib boriladi. Umumta’lim maktablarida u pedagogik jamoa, ota-onalar ishtirokida amalga oshiriladi, bunda o’quvchilarning jismoniy tarbiya va sportda faol bo’lgan qismiga hamda BO’SMga tayangan holda ishlar olib boriladi. Sinfdan tashqari ishni tashkil qilishning asosiy shakli jismoniy tarbiya jamoasidir, bu jamoa o’z faoliyatini jismoniy tarbiya (sport klub) maktab jamoasi nizomiga asoslangan holda o’z faoliyatini yuritadi. Jamoa a’zolari faoliyatining asosiy sohasi bu sport sektsiya va umumiy jismoniy tayyorgarlik sektsiyalarida mashg’ulotlarni olib borish. Mazkur mashg’ulotlarning maqsadlaridan biri maktab direktori tomonidan tasdiqlangan reja asosida sport musobaqalariga tayyorlashdir. Musobaqalarda ishtirok etish uchun 1 sinfdan boshlab, maktab o’quvchilari taklif qilinadi. Musobaqa dasturlari jismoniy tarbiya darslarida o’rganiladigan o’quv materialiga yaqindir, musobaqalar sinflar o’rtasida, parallel sinflar hamda sinflar guruhlari o’rtasida maktab birinchiligi miqyosida o’tkazilishi mumkin. 
Jismoniy tarbiya maktab jamoasining muhim bo’limlaridan biri bu tashviqot-targ’ibot faoliyatidir, u o’z ichiga Vatanparvarlik tushunchasini tushuntirish va targ’ib qilishni devoriy nashrlarda jismoniy tarbiya va sport masalalarini yoritish va ko’rgazmali ommaviy chiqishlardir. Maktabning jismoniy tarbiya jamoasi (sport klubi) sport bo’yicha yosh yo’riqchi va hakamlarni tayyorlash bo’yicha muntazam ravishda yoki doimiy amalda bo’lgan seminarlarni tashkil qiladi. 
     	 Maktab yoshidagi bolalarni maktabdan tashqari sharoitlardagi jismoniy tarbiyasi xalq ta’limi organlari, O’zbekiston Respublikasi yoshlar ittifoqi, Kasaba uyushmasi va sport tashkilotlari organlari, keng jamoatchilik va jismoniy tarbiya yoshlarining faollarini jalb etgan holda tashkil qilinadi. Mazkur ishni tashkil qilinishi quyidagi holatlar asosida amalga oshiriladi. 1. Jismoniy tarbiya va sport tizimining maqsad, vazifasi va tamoyillariga muvofiq; “Vatanparvar” va “Alpomish va Barchinoy” maxsus test me’yorlarini topshirishga tayyorgarlik ko’rishni tashkil qilish. Respublikada yagona sport tasnifi bolalar va o’smirlar me’yorlarini bajarishga tayyorgarlik ko’rishni tashkil qilish. 2. Muassasa, tashkilot, jamoat, mahalla va oila o’rtasida uzviy hamkorlikka rioya qilish; 3. Jismoniy tarbiya maktab tizimidagi izchillik maktabga o’quvchi yoshlarni jismoniy tarbiya va sport sohasida bilim, mahorat va ko’nikmalarini mustahkamlash, chuqurlashtirish, kengaytirishda har tomonlama yordam va ko’mak berish sog’lom hordiq chiqarishni tashkil qilish; 4. Ishning xilma-xil tashkiliy shakllaridan foydalanish; 5. Ongli tashabbus hamda bolalar va o’smir yoshlardagi bo’lajak sportchilar faol qiziqishiga tayanish.
Jismoniy tarbiya boʻyicha maktabdan tashqari ishlar, sport maktablari, ixtiyoriy sport jamoalari tizimi, xalq ta’limi organlari, O’zbekiston Respublikasi jismoniy tarbiya va sport vazirligi, sport federatsiyalari tizimidagi turli to’garaklar hamda yirik sport sayyohlik bazalari, jamoa jismoniy tarbiya faollari va shtatdagi hodimlar hamda boshqa bir qator muassasa va tashkilotlar amalga oshirishadi. Mamlakatimizda sport maktablarining 3 turi faoliyat yuritadi: bolalar va o’smirlar sport maktablari (BO’SM), Olimpia zaxiralariga ixtisoslashtirilgan bolalar o’smirlar sport maktabi (OZIBO’SM), Oliy sport mahorati maktablari (OSMM).          Respublika, shaxar, viloyat, tumanlarda sportchilarni tayyorgarligini amalga oshiradi. Ularning ishining assoiy ko’rsatkichi chuqurlashtirilgan sport ixtisoslashuvi bosqichida o’quvchilarning tayyorgarlik darajasidir; oliy sport mahorati maktabalarida o’qishni davom ettiradigan o’quvchilar soni, mamlakat terma yosh va o’mirlar guruhlarini tayyorgarligiga o’z ulushini qo’shishdir.
         Olimpia zaxirasining ixtisoslashgan sportchilari mavjud bo’lgan sport maktablari asosida tashkillashtiriladi, bu sport maktablarda yuqori malakali sportchilarni tayyorlash bo’yicha ishlarni yuqori darajasiga erishgan, sport bazasi bilan ta’minlangan hamda yuqori malakali murabbiy-o’qituvchilarga ega bo’lishi lozim. Olimpia zaxirasiga ixtisoslashgan bolalar va o’smirlar sport maktabi oldida muayyan maqsad qo’yilgan – mamlakat terma guruhlari uchun oliy darajadagi sportchilarni tayyorlash, bu esa ular faoliyatining asosiy ko’rsatkichidir. Oliy sport mahorati maktablari O’zbekiston Respublikasi terma jamoasiga a’zo va nomzodlarni, xalqaro toifadagi sport ustalari va O’zbekiston sport ustalarini tayyorgarligini amalga oshiradilar. Vazirlar mahkamasi, O’zbekiston Respublikasi jismoniy tarbiya va sport vazirligi va sport maktablari tomonidan tasdiqlangan Nizom asosida faoliyat yuritadi. Sport maktabi quyidagi vazifalarni hal qilishga qaratilgan bo’lishi lozim: - hamma tomonlama rivojlangan oliy malakali yosh sportchilarni tayyorlash, ularning sog’lig’ini mustahkamlanish hamda xar tomonlama jismoniy rivojlanishini ta’minlash; - shug’ullanayotganlar qatoridan uslubchi-yo’riqchi va sport hakamlarini tayyorgarligini amalga oshirish; - uslubiy markaz bo’lib, umumta’lim maktablarga sinfdan tashqari sport ommaviy tadbirlarini tashkil qilishda yordam ko’rsatish. 
Sport maktabi sportga eng layoqatli bo’lgan umumta’lim maktab, maktab-internat, kasbiy-texnik ta’lim muassasalari, o’rta maxsus kasb-hunar ta’limi muassasalari hamda ishlab chiqarishda ishlayotgan yoshlar qatoridan jamlanadi. Sport maktabiga kirayotganlarning yoshi 1-jadvalda keltirilgan talablarga muvofiq bo’lishi lozim.
Sport maktabining bo’limlari boshlang’ich tayyorgarlik va o’quv mashg’ulot guruhlarida shakllantiriladi. Sport ishining yuqori ko’rsatkichlari va zaruriy shart-sharoitlar mavjudligida sport maktablarida sport takomillashuv guruhlari ham yaratilishi, tashkil qilinishi mumkin.
       Guruhlarda o’quvchilar soni haftasiga mashg’ulotlar soni va ularning davomiyligi ham sport turi va sportchi malakasiga bog’liqdir. Sport maktablaridagi o’quv tarbiya ishlariga O’zbekiston Respublikasi jismoniy tarbiya va sport vazirligi tomonidan tasdiqlangan sport turlari bo’yicha dasturlar asosida amalga oshiriladi. Sport maktablaridagi ishning asosiy shakllari guruh mashg’ulotlari, suhbat, individual rejasi asosida mashg’ulot mashqlari, uy ishlari, musobaqalarda ishtirok hamda umumta’lim maktablari va BO’SMlarga sport musobaqa va mashg’ulotlarni tashkil qilish va o’tkazishda yordam berish. Mazkur o’quv guruhi bo’yicha dasturda belgilangan talablarni bajarmagan o’quvchilar o’quv yili yakunidan so’ng BO’SMdan chiqarilishi mumkin. Sport maktablarida amalga oshiriladigan o’quv ishi murabbiylarni umumta’lim maktab o’quvchilari va shug’ullanayotganlarning ota-onalari bilan uzviy aloqa bo’lgandagina imkoniyatlidir. Bu aloqa shaxsiy suhbat, ota-ona majlisi, jismoniy tarbiya o’qituvchi va murabbiylarining qo’shma pedagogik kengashlarini o’tkazish hamda sport maktablarida mashg’ulot uchun bola va o’spirinlarni tanlash bo’yicha qo’shma tadbirlarni amalga oshirish yo’li bilan o’rnatiladi.
Sport maktablaridagi ish umumiy yillik rejani, bo’lim o’quv rejasi, o’quv guruhi mavzu ishchi rejasi har bir mashg’ulot rejasini bajarilishi nazarda tutadi. Ishning umumiy rejasi maktab hayotining barcha tomonlarini qamrab oladi, ya’ni bo’lim va guruhlarda tarbiyaviy, uslubiy, o’quv faoliyatni, shifokorlar tomonidan nazoratni, xo’jalik faoliyatini hamda umumta’lim maktablarga yordam.
        Sport maktablari va sport to’garaklari hamda maktab muassasalarining “Alpomish va Barchinoy” maxsus testlari asosida tuzilishi lozim. Sport maktablari va maktab to’garaklarida o’sib kelayotgan avlodni jismonan tarbiyalashni muhim vazifalaridan biri aynan shundan iborat. “Alpomish va Barchinoy” maxsus testlari 7 yoshdan 70 yoshgacha bo’lgan aholini qamrab oladi va bunda jismoniy tarbiya va sportning tizimli mashg’ulotlari nazarda tutiladi. Bu orqali respublika xalqining jismoniy tarbiya va sog’lomlashtirilishining eng ommaviy ta’sirli vositasi hisoblanadi. 
      “Alpomish va Barchinoy” maxsus testlari yagona sport tasnifi bilan uzviy bog’liqdir, bu dasturiy me’yoriy hujjatda sport unvonlarni berilishining tamoyil, qoida va tartiblari ifoda etilgan. Bundan tashqari, bu erda turli yosh guruhga oid bo’lgan sportchilar rahbarlanishi lozim bo’lgan me’yor va talablar aks etilgan.
Musobaqalarni turli yoshdagi sportchilarni tayyorlash jarayonida muhim rolini ham ta’kidlash joiz. Sport musobaqalarini tayyorlash va o’tkazish uchun mazkur uslubiy materiallar O’zbekiston Respublikasi jismoniy tarbiya va sport vazirligi va sport federasiyalari, sport tashkilotlari sport maktablari uchun tavsiya etiladi.
   	Sportchi shaxsini shakllanishi uchun boy imkoniyatlarni taqdim etadi, avvalambor, bu imkoniyatlar axloqiy hislatlar, ong va xulqni tarbiyalash uchun zamin yaratadi, bularning barchasi axloqiy qonun talablariga javob beradi. Axloqiy tarbiya butun o`quv-sport mashg’ulot jarayonini qamrab olishi lozim, chunki u ijtimoiy etuk, etik me’yor va xulqning ko`nikmalarini shakllantirish bo`yicha vazifalarni ketma-ket hal etilishiga tarbiyaning yakuniy ijtimoiy foydali samarasi bog’liqdir. O`zbekiston Respublikasining birinchi prezidenti I.A. Karimovning “Bizning farzandlarimiz bizdan ko`ra aqlli, dono va albatta baxtli bo`lishlari shart” deb bu bilan o`sib kelayotgan yosh avlodga berilayotgan e’tiborning yaqqol dalilidir. O`sib kelayotgan yosh sportchi axloqiy qonuniga muvofiq, har bir yosh sportchi quyidagi talablarni bajarishi lozim: ongli tarzda intizomga rioya qilish va mehnatsevarlikni namoyon qilish;  O`z Vatani qalbdan sevish, jismoniy tarbiya va sportini o`z sport jamoasini barkamol, sport tayyorgarlik va mahoratining yuqori ko`rsatkichlari bilan sharaflash; Respublikaning barcha xalqlarini jismoniy tarbiyalanuvchi va sportchilar o`rtasidagi do`stlik va birodarlikni mustahkamlash va halqaro izchil sohibi bo`lish;  Jismoniy tarbiya va sport uchun taqdim etiladigan barcha moddiy qadriyatlarga ehtiyotkorona munosabatda bo`lish, mazkur qadriyatlarni saqlashga o`z ulushini qo`shish.
        Yosh sportchilar bilan mashg’ulotlardagi eng muhim vazifalardan biri –insonning oliy axloqiy hislatlarini tarbiyalash, murabbiy va yosh sportchilardan Vatanga muhabbat hissini, sportchilar yashayotgan va sport mashg’ulotlariga borayotgan shahar va jamoaga sodiqlikni tarbiyalash lozim. Vatanparvarlikni tarbiyalashda an’analarni saqlash nihoyatda muhim ahamiyatga ega.  Intizomlilik, murabbiyning talabchanligi, mashg’ulotlarni yaxshi tashkil qilish, shug’ullanayotganlar tomonidan ichki tartibning o`rnatilgan qoidalariga rioya qilish, o`qish va mashg’ulot rejasiga qat’iy rioya qilish asosida tarbiyalanadi. Yosh sportchining intizomliligining asosiy sharti va sharoiti uni o`quv va sport mashg’ulotlariga, ya’ni sport mashg’ulotiga bo`lgan ongli munosabatidir. Ongli intizomni mustahkamlash butun tarbiyaviy ishni tizimli ravishda amalga oshirish lozim, ayniqsa, eng katta ahamiyat musobaqalardagi intizomga qaratiladi. Sport amaliyoti mashhur sportchilar intizomni buzganligi, o`zlarini tashkillashtira olmaganligi tufayli mag’lubiyatga duch kelganlarining ko`plab misollari sport amaliyotida mavjud.
       Muayyan misollarda sportchilarni zamonaviy sportdagi muvaffaqiyat avvalambor, mehnatsevarlik, intensivligi bo`yicha yuqori va hajmi bo`yicha katta sport mashg’ulotlari va musobaqa yuklamalarining bajarishga bog’liqligini ko`rsatish lozim.
Yosh sportchilarni axloqiy tarbiyasi uchun sportning negizida yotgan keng imkoniyatlari o`zidan-o`zi amalga oshmasligini doimiy ravishda yodda tutish lozim. Bundan o`laroq, sportning tarbiyaviy qadriyatini belgilab beruvchi xususiyatlari ma’lum shart-sharoitlarda umuman qarama-qarshi samara berishi mumkin.
        Murabbiy yosh sportchilarning intilishlarini rag’batlantirishi hamda xarakterning soxta o`zini-o`zi yaxshi ko`rish, boshqalar ustidan o`zini yuqori qo`yish, mag’rurlik kabi ijobiy tomonlari bilan kurashishi lozim. Bola yoshlik davrida xarakterning salbiy tomonlarini namoyon bo`lishi mazkur davrda shaxs sifatida inson to`liq shakllanmaganligi bilan asoslash lozim, bu davrda o`zini-o`zi tahlil qilish va o`ziga bo`lgan tanqidiy munosabat etarli darajada rivojlanmaganligi ham bunga asosdir. Haddan ziyod katta e’tibor, aksariyat hollarda yosh sportchi o`zining istisno tarzidagi iste’dodiga, boshqalardan yuqori ekanligiga va xato qilmasligiga ishonishga turtki bo`ladi. 
Yosh sportchilarning axloqiy tarbiyasining asosiy uslublari quyidagilardir: 
1) axloqiy ongni shakllantirish uslublari (ishontirish uslublari); 
2) ijtimoiy xulqni shakllantirish uslublari;
3) ijobiy misolni qo`llash;
4) ijobiy harakatlarni rag’batlantirish;
5) salbiy harakatlarni oldini olish va muhokama qilish (jazo).
       Yosh sportchilarning axloqiy tarbiyasida ongli intizomni, o`rtoqchilik, jamoaviylik, vatanparvarlik, mehnatsevarlik va boshqa ijobiy hislatlarni tarbiyalash uchun katta imkoniyatlarni beruvchi sport faoliyati bevosita muhim rolni o`ynaydi. Bolalar va o`smirlar yosh yigit va qizlarni axloqiy tarbiyasida murabbiyni rag’batlantiruvchi va yo`naltiruvchi roli ostida sport jamoa ayniqsa, muhim ahamiyatga ega. 
        Pedagogning yuqori nufuzi va hurmati tarbiyaviy ishda ishontirish uslubi kabi axloqiy ongni shakllantirishning samarali uslubini muvaffaqiyatli qo`llash imkoniyatini beradi. O`z o`quvchilarining hurmatini qozongan murabbiy, o`zining barcha ko`rsatmalarini osonlikcha bajarilishiga erishadi.
Yosh sportchilarning ijtimoiy xulqini shakllantirishda sport ijtimoiy tajribaga ega bo`lishda muhim rolni o`ynaydi. [footnoteRef:3] [3:  F.Axmedov. K.Norboyev. Bolalar sport mashg’ulotlari nazariyasi. Samarqand-2022 yil. ] 

         Sport jamoasi maktab o`quvchilarni ma’lum ijtimoiy yuklamaga ega bo`lishiga majburlaydi. Yosh sportchini jamoadagi o`rni, uning sport natijalari, xulqi murabbiy va tengdoshlari tomonidan baholanadi. Maktab o`quvchilarining yoshi va manfaatlariga ko`ra, kichik guruhlarga birlashtirishga bo`lgan intilishi mavjud.         O`spirinlarning bunday guruhlarga birlashishining istiqbollik shakllaridan biri bu sport mashg’ulotlari edi. Bolalar va o`smirlarning sport jamoasi kichik guruhlarni shakli sifatida o`smirni o`ziga jalb etadi. Shu sababli yosh sportchilar to`garak a’zosi, jamoa yo`riqchi sifatida jamoada yosh sportchilar tomonidan bajarilayotgan ijtimoiy ish katta ahamiyatga ega. Yosh sportchilarning ijtimoiy tashabbusini rag’batlantirish, ularda jamoa, guruh manfaatlari o`zlarining manfaatlari ekanligiga va ularga rioya qilish lozimligini anglashni tarbiyalashi lozim. 
         Tarbiyaviy ishda ijobiy misolni qo`llash ham muhim ahamiyatga ega. Ijobiy misol sifatida avvalambor, murabbiy-pedagogning faoliyati bo`lishi lozim, chunki murabbiy bu yosh sportchilarni tarbiyalashdagi markaziy figura bo`lib, o`quvchilarga o`zining shaxsiy harakatlari bilan xulqi, tashqi qiyofasi bilan ulkan tarbiyaviy ta’sirni o`tkazadi.
Aynan shu sababli zamonaviy pedagog avvalambor, o`ziga, o`zining ish va hayotdagi xulqiga talabchang bo`lishi lozim. Sport maktabi jamoasi oldida turgan xilma-xil va murakkab vazifalarni muvaffaqiyatli bajarish uchun u o`zining pedagogika sohasidagi, sport mashg’ulotlari nazariya va uslubiyati sohasidagi va boshqa fanlardagi o`z bilimlarini tizimli tarzda chuqurlashtirishi va kengaytirishi lozim. 
         Bilimlarning yuqori darajasi va pedagogik mahorat sohibi bo`lish murabbiyga yosh sportchilarni muvaffaqiyatli tarbiyalash, sport mashg’ulotlarini samarali boshqarish, zamonaviy sport texnikasiga o`qitish, o`qitish uslubiyatidagi barcha ilg’or g’oyalardan xabardor bo`lish, ilmiy tadqiqotlarning yangi natijalarini amaliyotga operativ joriy etish va bularning natijasida barkamol rivojlangan yosh sportchilarni yaxshiroq tayyorlash imkoniyatini beradi.
Tarbiyaviy ishda yosh sportchining ijobiy harakatlarini rag’batlantirish nihoyatda muhimdir. Rag’batlantirish shakllari turli va xilma-xildir: qo`llab-quvvatlash va maqtash, shaxsiy kundalikda xulq-atvorda yaxshi bahoni yozish, rasmiy tarzda minnatdorchilik bildirish, mukofotlash. Rag’batlantirishning manbasi sportchini o`z vaqtida qo`llab-quvvatlash, dastak bo`lish, uni o`z kuchiga ishonchini va qilayotgan xatti-harakatlari to`g’riligiga ishonchini mustahkamlashdir.
        Tarbiyalashning samarali uslubi shug’ullanayotganlarning salbiy harakatlarini oldini olish va muhokama qilishdir (jazolash). Axloqsiz harakat uchun jazoni qolgan barcha pedagogik choralar etarli darajada ta’sirli bo`lmagandagina qo`llash lozim. Jazo so`z bilan jazolash, mashg’ulotdan chiqarib yuborish, sportchini bir yoki bir necha mashg’ulotlarga kelish huquqidan mahrum qilish, musobaqalarda ishtirok etish huquqidan mahrum qilish, sport sektsiyasi tarkibidan chiqarib tashlash kabilar bilan qo`llaniladi. Jazo adolatli va o`z vaqtida berilishi lozim. Jazo darajasi sportchinining xatti-harakatiga muvofiq bo`lishi lozim. 
        Axloqiy tarbiya uslublarining to`g’ri tanlanishi, ularning o`z vaqtida tizimli va kompleks tarzda qo`llanilishi tarbiyaviy ishning muvaffaqiyatini katta darajada belgilab beradi.
Jismoniy tarbiya bo`yicha ishning xilma-xil shakllarining mazmuni va tashkil qilinish shart-sharoitlaridan kelib chiqqan holda, o`quvchilarni madaniy axloqning me’yor va qoidalari haqidagi dastlabki sodda tasavvurlaridan ularni sport mashg’ulotlari va kundalik hayotda to`liq, chuqur anglanishi va ularga rioya qilishga olib borish lozim. 
        Ba’zi murabbiylar ish faoliyati amaliyotida axloqiy tarbiyaning etarli darajada baholanmaslik holatlari mavjudligini qayd etish joiz. Bu esa o`quv-mashg’ulot jarayoniga bir tomonlama yondashuvda o`z ifodasini topadi, bunda murabbiy asosiy e’tiborni yosh sportchilar bilan tarbiyaviy ishga zarar yetkazgan holda, texnika va sport mashg’ulotlari masalalariga ajratadilar.
       Hozirgi paytda sport mashg’ulotlari jarayonida intellektual tarbiya ham tobora katta ahamiyatga ega bo`lmoqda. Bu intellektual tarbiyaning asosiy vazifalari quyidagilardir:
1. o`quvchilar tomonidan sport mashg’uloti nazariyasi va uslubiyatida, gigiena va boshqa fanlar sohasida maxsus bilimlarga ega bo`lish;
1. mashg’ulot va musobaqalarda chiqishlarni ob’ekti tarzda tahlil qilish mahoratini tarbiyalash;
1. sport faoliyatida ijodiy yondashuvni, idrok etish faolligini rivolantirish.
     Yosh sportchilarning mashg’ulotlarida o`quvchilarni maxsus bilimlar, nazariy tayyorgarlik bilan qurollantirish tobora katta ahamiyatga ega. Bularning vazifasi sport nazariyasi va uslubiyati sohasida bilimlarga ega bo`lish, sportchi gigienasi masalalarini o`rganish, shifokor nazorati va o`zini-o`zi nazorat qilish muammolarini tushunishdir. Nazariy tayyorgarlik o`z ichiga mashg’ulot va musobaqalar jarayonida murabbiylarning ma’ruza, suhbat va tushuntirishlari hamda sportchi tomonidan maxsus adabiyotni o`rganishlarni kiritadi. 
      O’quvchilarni aqliy tarbiyalash jarayoni murabbiyning kundalik nazorati ostida bo`lishi lozim. Bu maqsadda u maktab o`quvchilari, sinf rahbarlari bilan uzviy aloqani qo`llab-quvvatlaydi, yosh sportchilarning joriy baholarini nazorat qiladi. Jamoani tarbiyaviy ta’sirini doimiy tarzda his etgan ota-onalar o`z farzandlarining o`qishdagi faoliyati pasayganligi, intizomiy qoida buzarliklari haqida murabbiyga xabar beradi. Murabbiy va sport jamoasi yosh sportchilar xarakterining shakllanishi, ular tomonidan bo`lg’usi kasbni tanlashiga katta ta’sirni o`tkazadilar. 
Afsuski, sport va umumta’lim maktabi faoliyatida aloqa yo`qlik holatlari ham mavjud. Bu esa tarbiyaviy ishlarni kompleks hal etilishi tizimida uzilishga olib keladi.
        Axloqiy e’tiqodlarni xulq-atvorning odatiy kundalik me’yorlariga aylantirish, ko’p jihatdan yosh sportchi xarakterining irodali tomonini tarbiyalashiga ko’maklashadi. Sport mashg’ulotlari jarayonida maqsadga yo’naltirilganlik, qat’iyatlilik, mustaqillik va tashabbuskorlik, jasorat, chidamlilik va o’z-o’zini boshqara olish kabi irodali hislatlari hamda hamma tomonlama rivojlanishi nazarda tutilgan.
       Sportchining irodasi ob’ekti va sub’ektiv xarakterdagi qiyinchiliklarni ongli tarzda bartaraf etish jarayonida rivojlanadi. Shu sababli irodali hislatlarni tarbiyalashning asosiy uslubi mashg’ulot jarayoni hamda musobaqalarda ishtirok etish jarayonida hal etiladigan vazifalarni asta-sekin murakkablashtirish uslubidir. Tizimli mashg’ulot va musobaqalardagi muntazam chiqishlar ham irodali hislatlarni tarbiyalashning samarali vositalaridir, chunki yosh sportchi o’z kuchlarini eng katta hajmda jalb qilgan holda shart-sharoitlarda o`zining irodali hislatlarini namoyon qilish zaruriyatiga duch keladi.
        Maqsadga yo`naltirilganlik eng yaqin va istiqboldagi maqsad va vazifalarni ularga erishish vosita va uslublarni aniq belgilash qobiliyatida o`z ifodasini topadi. O`z oldiga qo`yilgan maqsad va vazifalarni amalga oshirish uchun murabbiy va yosh sportchi ularni sport mashg’ulotlarining istiqbollik, joriy, oylik va haftalik rejalarida rejalashtiradilar. Mazkur rejalarga erishish uchun erishilgan natijalarni baholash, murabbiy nazorati va o`zini-o`zi nazorat qilish ham katta ahamiyatga ega.
        Qat’iyatlik va tirishqoqlik qo`yilgan maqsadga erishishga bo`lgan qat’iy intilishni, bu maqsaga erishish yo`lida turli to`siqlarni faol va matonat bilan bartaraf etishni anglatadi. Bu irodali hislatlar mashg’ulot va musobaqa vazifalarini majburiy bajarilishi va qat’iy rejimga rioya qilish bilan uzviy bog’liqdir. Sportchi barcha sport mashg’ulotlariga kelishi, mehnatsevar va intizomli bo`lishga majbur.
Sportchining tirishqoqligi va qat’iyatliligining o`ziga xos namunasi bu “chidash mahorati”dir, ya’ni haddan ziyod toliqishga qarshi kurashish va u bilan bog’liq bo`lgan keskin yuklamalar paytidagi salbiy hissiyotlar bilan kurashish qobiliyatidir. Bunday qobiliyat quyidagi metodik uslublar bilan tarbiyalanadi: 
- toliqish bo’lgani sari say’-harakatlarni sun’iy o`stirish;
- guruhdagi mashg’ulotlar, bunda sportchi kuchliroq va tegdoshlaridan ortda qolmaslikka harakat qilgan holda, katta iroda say’-harakatlarini namoyon qilishga majbur;
- musobaqa uslubi;
- o`quv-mashg’ulot mashqlariga hissiyot omillarini kiritish.
        Mustaqillik va tashabbuskorlik mustaqil tarzda murabbiysiz o`z holatini, musobaqadagi vaziyatni baholash, to`g’ri taktik qarorni qabul qilish, mustaqil tarzda bajarilgan ishni tahlil qilish mahoratini nazarda tutadi. Bu hislatlarni tarbiyalash yosh sportchilarni sport mashg’ulot rejalarini mustaqil tarzda tuzish, o`zini-o`zi nazorat qilish uslublarini qo`llashga bo`lgan harakatlardan boshlanadi. Mustaqillik va tashabbuskorlik musobaqa shart-sharoitlarida ayniqsa, qadrlidir.
       Qat’iyatlilik va jasorat - bu sportchining faolligining ifodasi, uni hech ikkilanmasdan harakat qilishning ifodasidir. Bu hislatlar qabul qilingan qarorlarning o`z vaqtida qabul qilinishi va chuqurlanganligini nazarda tutadi, ammo ma’lum holatlarda sportchi ma’lum darajada tavakkal qilishi mumkin. Bu hislatlar yosh sportchilarni musobaqalarda ko`proq ishtirok etish yo`li bilan, mashg’ulotda musobaqa shart-sharoitlarini yoki musobaqalardan ko`ra murakkabroq shart-sharoitlarni yaratish bilan tarbiyalanadi. 
         Yosh sportchilar bilan ishlaydigan murabbiy doimiy ravishda yosh sportchilarning qat’iyatliligi va jasurligini tarbiyalash jarayonidagi barcha kamchiliklar aksariyat hollarda iste’dodli sportchi o`zi bajargan ishining ulkan hajmini sport natijasida amalga oshirishga qobiliyatsiz, layoqatsiz bo`lib qolishiga olib keladi. Shu sababli mazkur hislatlarni tarbiyalashga avvalambor, eng katta e’tiborni qaratish lozim.
       O`zini-o`zi boshqara olish va sabr-toqat, o`z e’tiborini mashqlardagi muhim unsurlarga qaratishda, o`z hissiyotlarini boshqarishda. Har qanday vaziyat, ayniqsa, musobaqalarda sokinlik, ishonchni saqlab qolishda namoyon bo`ladi. Bu hislatlar sport bilan ko`p yillik mashg’ulotlar jarayonida ishlab chiqiladi.
Muhim vazifalardan biri sport mehnatsevarligini tarbiyalashdir, u avvalambor, tobora oshadigan yuklamalar bilan bog’liq bo`lgna mashg’ulot vazifalarini tizimli bajarish yo`li bilan hal qilinadi.
        Bolalar va o`smirlar bilan mashg’ulotlarda yuklamalarni oshirishda qat’iy izchillikka rioya qilish, yuklamalarni optimallik talablariga ayniqsa, batafsil rioya qilish, maktab o`quvchilarining yoshi, jinsi va tayyorgarlik darajasini hisobga olish ayniqsa, muhimdir.
Sportchilar naqadar yosh bo`lsa va ularning jismoniy tayyorgarligi naqadar past bo`lsa, shu qadar ular ko`proq dam olishlari, ta’siri va maqsadi bo`yicha turli bo`lgan mashqlarni galma-gal bajarishlari lozim.
Yosh sportchilarni tarbiyalash natijalari ularning ishlari, ularning mashg’ulotlarga bo`lgan munosabati, ular ijtimoiy vazifalarni qanday bajarishi, naqadar intizomliligi, ularda o`rtoqlik va o`zaro yordamlik hissiyoti qay darajada rivojlanganligiga ko`ra belgilanadi.
Tarbiya nafaqat murabbiyni o`quvchiga ta’sir etish yo`li bilan, balki do`st bo`lgan sport jamoasining ta’siri bilan ham tarbiya amalga oshiriladi. Tarbiyaviy ta’sirlarning xilma-xilligi pedagogik jihatdan naqadar to`g’ri samarali qo`llanilishiga butun o`quv tarbiyaviy ishining samarasi va natijasi bog’liqdir. 
         Murabbiy tomonidan tarbiyalovchi o`qitish tamoyilini qo`llash murakkab tarbiyaviy vazifalarni hal qilinishini osonlashtiradi. Bu tamoyil quyidagi yo`nalishlarda amalga oshiriladi: sport mashg’ulotlari jarayonida tarbiyalash; tarbiyaviy jarayonga ijobiy ta’sir etuvchi qulay vaziyatni yaratish (bino, sport anjomlari, sportchi kiyimi, murabbiyning shaxsiy hislatlari va xulqi), sport mashg’uloti jarayonida tarbiyaviy ta’sirni butun maktab o`quvchilari bilan to`ldiriladigan va to`garakda amalga oshiriladigan tarbiyaviy tadbirlar rejasi bilan muvofiqligi va uyg’unligi.
Tarbiyaviy ta’sirning samarasi yagona pedagogik talablar, tarbiyaviy ishni rejalashtirishning yagona tizimi, tarbiyaviy ish ustidan nazorat, yosh sportchilarning individual xarakteristikasi va tarbiyaviy samarani tizimli hisob-kitobi bo`lmaganida albatta, kamayadi.
        Sport maktabida ham tarbiyaviy ishni to`g’ri rejalashtirish lozim. Avvalambor, sport maktabi haqidagi nizom va sport turlari bo`yicha o`quv dasturlarida belgilangan o`quv-tarbiyaviy ishga qo`yiladigan talablarni hisobga olish lozim. Mashg’ulotning har bir bosqichida har bir o`quv guruhi uchun tarbiyaviy ishning vazifalarini shakllantirish; o`quvchida nimani tarbiyalash lozimligini; u yoki bu tarbiyaviy vazifani o`qitishning har bir yilida samarali echimiga faoliyatning qanday shakllari ko`maklashishini bilish; sport jamoasi faoliyatining huquqning shart-sharoitlarini hisobga olish lozim. 
        Tarbiyaviy ishni o`quvchilarning yoshi, jinsi, sport tayyorgarligi, umumiy rivoji darajasini hisobga olgan holda rejalashtirish lozim. Masalan, bolalar guruhida o`qitishning 1 yilida sport maktabining dasturaviy talablari bilan bir qatorda, tashkillashganlik, intizomlilik, haqiqatgo`ylik, qiziquvchanlik, o`rtoqlik hissiyotini tarbiyalash tavsiya etiladi. O`quvchilar gigienik rejimning talab va me’yorlariga qat’iy ravishda rioya qilishlari, sport maktabining ichki tartib-qoidalarini ham albatta, bajarishlari lozim.
O`spirinlar guruhida o`qitishning 2 yilida ega bo`lingan axloqiy iroda hislatlarini takomillashtirish bilan bir qatorda, o`z kayfiyatini boshqara olish mahorati, hissiyotlarga bo`ysunmaslik, o`rtoqlarga e’tiborli munosabatda bo`lish.        Kuzatuvchanlik, ijodiy faollikni tarbiyalash lozim. Sport maktabida qatnashishning keyingi yillarida ega bo`lingan ko`nikmalar mustahkamlanadi va alohida e’tibor maqsadga qaratilganlik, tirishqoqlik, sport mehnatsevarligi kabi hislatlarni tarbiyalashga alohida e’tibor qaratiladi.
Jismoniy tarbiya maktab jamoasining muhim bo’limlaridan biri bu tashviqot-targ’ibot faoliyatidir, u o’z ichiga Vatanparvarlik tushunchasini tushuntirish va targ’ib qilishni devoriy nashrlarda jismoniy tarbiya va sport masalalarini yoritish va ko’rgazmali ommaviy chiqishlardir. Maktabning jismoniy tarbiya jamoasi (sport klubi) sport bo’yicha yosh yo’riqchi va hakamlarni tayyorlash bo’yicha muntazam ravishda yoki doimiy amalda bo’lgan seminarlarni tashkil qiladi. 
        Maktab yoshidagi bolalarni maktabdan tashqari sharoitlardagi jismoniy tarbiyasi xalq ta’limi organlari, O’zbekiston Respublikasi yoshlar ittifoqi, Kasaba uyushmasi va sport tashkilotlari organlari, keng jamoatchilik va jismoniy tarbiya yoshlarining faollarini jalb etgan holda tashkil qilinadi. Mazkur ishni tashkil qilinishi quyidagi holatlar asosida amalga oshiriladi.[footnoteRef:4] [4:  M.X.Tadjiyeva, S.I.Xusanxodjayeva., Maktabgacha yoshdagi bolalar jismoniy tarbiya nazariyasi va metodikasi. O’quv qo’llanma. T. 2017 yil. ] 

1. Jismoniy tarbiya va sport tizimining maqsad, vazifasi va tamoyillariga muvofiq; “Vatanparvar” va “Alpomish va Barchinoy” maxsus test me’yorlarini topshirishga tayyorgarlik ko’rishni tashkil qilish. Respublikada yagona sport tasnifi bolalar va o’smirlar me’yorlarini bajarishga tayyorgarlik ko’rishni tashkil qilish.
2. Muassasa, tashkilot, jamoat, mahalla va oila o’rtasida uzviy hamkorlikka rioya qilish; 3. Jismoniy tarbiya maktab tizimidagi izchillik maktabga o’quvchi yoshlarni jismoniy tarbiya va sport sohasida bilim, mahorat va ko’nikmalarini mustahkamlash, chuqurlashtirish, kengaytirishda har tomonlama yordam va ko’mak berish sog’lom hordiq chiqarishni tashkil qilish;
4. Ishning xilma-xil tashkiliy shakllaridan foydalanish;
5. Ongli tashabbus hamda bolalar va o’smir yoshlardagi bo’lajak sportchilar faol qiziqishiga tayanish. Jismoniy tarbiya boʻyicha maktabdan tashqari ishlar, sport maktablari, ixtiyoriy sport jamoalari tizimi, xalq ta’limi organlari, O’zbekiston Respublikasi jismoniy tarbiya va sport vazirligi, sport federatsiyalari tizimidagi turli to’garaklar hamda yirik sport sayyohlik bazalari, jamoa jismoniy tarbiya faollari va shtatdagi hodimlari hamda boshqa bir qator muassasa va tashkilotlar amalga oshirishadi. Mamlakatimizda sport maktablarining 3 turi faoliyat yuritadi: bolalar va o’smirlar sport maktablari (BO’SM), Olimpia zaxiralariga ixtisoslashtirilgan bolalar o’smirlar sport maktabi (OZIBO’SM), Oliy sport mahorati maktablari (OSMM).       Respublika, shaxar, viloyat, tumanlarda sportchilarni tayyorgarligini amalga oshiradi. Ularning ishining assoiy ko’rsatkichi chuqurlashtirilgan sport ixtisoslashuvi bosqichida o’quvchilarning tayyorgarlik darajasidir; oliy sport mahorati maktabalarida o’qishni davom ettiradigan o’quvchilar soni, mamlakat terma yosh va o’mirlar guruhlarini tayyorgarligiga o’z ulushini qo’shishdir.
        Olimpia zaxirasining ixtisoslashgan sportchilari mavjud bo’lgan sport maktablari asosida tashkillashtiriladi, bu sport maktablarda yuqori malakali sportchilarni tayyorlash bo’yicha ishlarni yuqori darajasiga erishgan, sport bazasi bilan ta’minlangan hamda yuqori malakali murabbiy-o’qituvchilarga ega bo’lishi lozim. Olimpia zaxirasiga ixtisoslashgan bolalar va o’smirlar sport maktabi oldida muayyan maqsad qo’yilgan – mamlakat terma jamoalari uchun oliy darajadagi sportchilarni tayyorlash, bu esa ular faoliyatining asosiy ko’rsatkichidir.




2.2  Turli yoshdagi bolalar uchun sport musobaqalarini tashkil qilishda jismoniy qobilyatlardan foydalanish
         Sport musobaqalari u mashq jarayonining muhim tarkibiy qismidir, ular quyidagilarga ko’maklashadi:
- o’sib kelayotgan yosh avlodning axloqiy va tarbiyaviy talablari ruhida tarbiyalash;
- o’sib kelayotgan organizmni sog’lig’ini mustahkamlash, chiniqtirish va funksiyalarini takomillashtirishga, hayotiy muhim bo’lgan jismoniy sifat va ko’nikmalarni rivojlantirishga;
- o’quvchi va ishchi yoshlarni sport bilan muntazam shug’ullanishga jalb etish, umumta’lim maktabi, kasbiy texnik ta’lim tizimi o’quv muassasalari va yashash joyi bo’yicha sportning alohida turlarini keng rivojlanishiga;
- sport bilan mashg’ulotlarga qiziqishni uyg’otish va yosh sportchilarning yutuqlarining o’sishiga;
- sportni ommaviy rivojlantirish bo’yicha ishning yakunlari hamda maktablarning jismoniy tarbiya jamoalari o’quv mashg’ulot mashqlari natijalari hamda bolalar, o’spirin-yoshlar orasida ish olib borayotgan boshqa jismoniy tarbiya tashkilotlarining natijalarini chiqarishga;
- sportni targ’ibot-tashviqot qilib ommalashtirishga.
          Musobaqalar muvaffaqiyatli o’tishi uchun ular quyidagi pedagogik talablarga javob berishlari lozim: o’quv-mashg’ulot jarayonining yakuni bo’lishi, sport maktabi (to’garak) tadbirlar rejasiga kiritilgan bo’lishi hamda ishtirokchilarga oldindan xabar berilgan ma’lum dastur asosida amalga oshirilishi lozim.
          Sportning barcha turlari bo’yicha musobaqalar barcha ishtirokchilar uchun majburiy bo’lgan yagona qoidalar hamda sport maktabi (seksiyaning) o’quv-mashg’ulot ishining dasturi asosida o’tkaziladi. Musobaqalarga malakali hakamlar va tibbiy xodimlar xizmat ko’rsatishi lozim.
Sportchilarning yoshi va tayyorgarligiga muvofiq, musobaqalar dasturlari va yuklamalarining me’yorlari ishlab chiqiladi. 
XULOSA
Sport mashg’ulotining barcha bosqichlarida harakat ko’nikmalarini shakllantirish va jismoniy sifatlarni tarbiyalash bola, o’spirin, yosh yigit-qizlarning jismoniy tarbiya bilan kundalik mashg’ulotlari, hayotdagi harakatlari, ishlab chiqarish faoliyati shart-sharoitlarining ta’siri ostida bo’ladi. Umumta’lim maktabdagi yoki bolalar-o’spirin sport maktabidagi o’qituvchi yoki murabbiyning maqsadga yo’naltirilgan ta’siri ham katta ahamiyatga ega.
Jismoniy sifatlarni tarbiyalash hamda harakat ko’nikmalarini shakllantirishda bolalar, o’spirin va yosh yigit-qizlarni mazkur sifatlarni yoshga oid rivojlanishining har bir bosqichida har tomonlama namoyon bo’lishiga ko’maklashish, tayyorgarlikning turli bosqichlarida jismoniy sifatlarning rivojida tor ixtisoslashuvga qarshi chiqish, jismoniy sifatlarning me’yoriy rivoji va harakat ko’nikmalarining rivojidagi turli to’siqlarni barataf etish vazifasi qo’yiladi.  Kichik maktab yoshida maqsadga yo’naltirilgan tarbiya amalga oshirilgandagina, yosh sportchilarning jismoniy sifatini rivojlantirish intensivroq bo’ladi.
Yuqorida bayon etilgan asosiy uslubiy holatlar asosida yosh sportchilarni ko’p yillik tayyorgarligi jarayonining optimal boshqaruvi amalga oshiriladi. Mashg’ulotning optimal boshqaruvi – bu sportchi tayyorgarligining turli tomonli kompleksini sifatli, yangi, oldindan dasturlangan holatga izchil, asta-sekin va rejali o’tkazishga qaratilgan o’quv-mashg’ulot jarayonini ilmiy asoslangan tashkillashtirishning samarali tizimidir. Bunday boshqaruv sport mashg’ulotining ob’ektiv qonunlarini samarali amalga oshirilishiga ko’maklashuvchi shart-sharoitlarni yaratishda o’z ifodasini topadi. Pedagogik jihatdan yosh sportchilarni ko’p yillik tayyorgarligi jarayonini boshqaruvini mazkur jarayonga yaxlitligida rahbarlik qilish vosita va uslublarning majmuasi sifatida tushunish lozim. 

